JohanHeinsen/ENO huggingface dataset:
Den Nord-Cimbriske Tilskuer, 1839-03-15
Politiet i London saae nylig ved Nattetid en Mand som havde en Sæk paa Nakken, og da man vilde gribe ham, lod han Sækken falde, og undløb.
Den Nord-Cimbriske Tilskuer, 1839-03-15
J Sækken befandt sig 77 levende Duer. For at komme efter Eiermanden lod man een af Duerne flyve, med en Seddel om Benet, hvori angaves hvor de andre kunne findes. Duen var rigtig fløiet til sit Hjem, en Fjerdingvei fra London, hvor Duerne vare stiaalne.
Den Nord-Cimbriske Tilskuer, 1839-03-15
Indenlandsk. Høiesteret blev den 7de De, høitidelig aabnet for dette Aar, i Hs. Maist. Kongens allerhøieste Nærværelse, og Dom afsagt i følgende Sag: St. Croix Overformynderie, paa de Umyndige George Sarquy, Ann Eliza Adelade, Andrenn Charurier, Ruber Harnett og Mary Ann Platfunds umyndige Børn, deres Vegne, contra Secretair F. W. Zeitz, som forhenværende Overformynder. Den vestindiske Lands-Overrets, saavelsom Christianssteds Bytingsrets Dom kjendtes ved Magt at stande, saa at Secretair Feiz fandtes for St. Croix Overformynderies Tiltale og Paastand under denne Sag, fri at være, Processens Omkostninger ophævedes.
Den Nord-Cimbriske Tilskuer, 1839-03-15
Forestillinger og Aftenunderholdninger til Fordeel for de jydske Vandlidte ville i Hovedstaden fremdeles blive givne i det dramatiske literaire Selskab, i "Harmonien, i "Constantia," samt for Læse foreningens" Medlemmer. – Den 15de De om Aftenen agter et stort Antal Dilettanter, i den festlig illuminerede og decorerede St. Peders Kirke i Næstved, til Bedste for de Vandlidte at give en Vocalconcert, hvortil Digterne Hauch og Jngemann, have skrevet flere Sange til udvalgte deels dansk, deels fremmede Melodier. Billetprisen er ansat til 4 og 2 Mk. - Ved Colligeringen er indkommen til de Vandlidte, i Frederiksborg og Hvideure Pastorat 366 Rbd.; i Slagelse Kjøbstad 287 Rbd. 12 s.; i Horsens (hvor Borgerrepræsentanterne selv ombare Collecten) 812 Rbd. 92 s.; i Aalborg, 619 Rbd. 2 Mk. 6 s. - Den svenskenorske Consul for Nørre-Jylland, Hr. Sødring i Aalborg, har i norske Blade opfordret sine Landsmænd til Jndsendelsen af Gaver til de jydske Vandlide. J Hertugdømmerne rører Man sig derimod endnu ikke, for at række de nødlidende Jyder en hjælpsom Haand; endskjøndt Man her i Danmark var langt fra at lægge Hænderne i Skjødet, da en lignende Ulykke i Aaret 1825 overgik Hertugdømmernes Vestkyst.
Den Nord-Cimbriske Tilskuer, 1839-03-15
J Følge Beretninger i Collegial=Tidenden No.
Den Nord-Cimbriske Tilskuer, 1839-03-15
10 for d. A. er ved Collecter i Assens indkommen: 146 Rbd. 47 s.; fra Fyens Stifts Sparekasse, 400 Rbd.; 231 Rbd. 8 s. ere indkomne ved Collecten i Holbek. J Kjøbenhavn var indkommen ved Collecten 2 Ducater, 1133 Rbd. 24 s. r. S. og 2295 Rbd. 24 s. S. og T. Senere i Hovedstaden indkommen 2 Dubloner, 669 Rbd. r. S. og 1927 Rbd. 91 s. S. og T., hvoraf det 1ste jydske Jnf. Reg, havde indsendt 142 Rbd. og 1ste Livregiment 25 Rbd. 64 s. r. S. og 7 Rbd. 8 s. S. og T., samt den kongl. østerrigske Chargd'affaires Baron Langenau 30 Rbd. som ere indsamlede i det catholske Capel. Under 6te Marts havde endnu Kjøbenhavns Magistrat indsendt 487. Rbd. 44 s. r. S. og 1423 Rbd. 40 s. S. og T.
Den Nord-Cimbriske Tilskuer, 1839-03-15
Under 7 Marts havde Professor Abrahams, Kammerjunker Steen Bille, Directeur Duntzfeldt og Justitsraad Salicath, tilstillet Cancelliet 1534 Rbd. som Netto Beløb af 2de i det dramatiske literaire Selskabs Locale givne Aften Underholdninger.
Den Nord-Cimbriske Tilskuer, 1839-03-15
Hirschholm Sogn er indsamlet 89 Rbd. 24 s. S. og T. J Slagelse 6 Rbd. r. S. og 281 Rbd. 12 s. S. og T. J Corsøer 132 Rbd. 84 s. S. og T. J Skjelskjør 111 Rbd. 87 s. S. og T. Kammerherre van Deurs paa Frydendahl har skienket 100 Rbd. r. S. J Ringkjøbing Kjøbstad er indkommen til de Vandlidte 86 Rbd. 3 1/2 s., samt 2 Tdr. Rug og 2 Tdr. Byg, i Lemvig Kjøbstad 89. Rbdr. 12 1/5 s., (foreløbig var der indsamlet 108. Rbd. i Penge, samt 2 Tdr. Rug og 4 Tdr. Byg.) Amtmanden i Ringkjøbing havde ogsaa fra Cancellieraad Hempel modtaget 200 Rbd. og fra Helsingøer 300 Rbd. til øieblikkelig Uddelelse.
Den Nord-Cimbriske Tilskuer, 1839-03-15
Bladet "Dagen" berettede nylig, at 2 unge Mennesker vare blevne arresterede i Nykjøbing i Sjælland, og at den Ene af dem havde ualmindelige mechaniske Anlæg, men var kommen paa Afvei og havde støbt Rigsorter af Tin, samt gjort Uhr nøgler deraf m.m. Af samme Blad erfarer Man, at Overretten nu har paadømt Sagen og frikiendt dette unge Menneske, saaledes at kun Andeelen af Sagens Omkostninger er paalagt ham. Den anden Arrestants Straf er af samme Ret nedsat fra et Aars Forbedringshuusarbeide til 4 G. 5 Dages. (Rd. Av.) Fængsel paa Vand og Brød.
Den Nord-Cimbriske Tilskuer, 1839-03-15
Aarh. Avis beretter, at Ole Bulls lille Søn, som Faderen efterlod i Kjøbenhavn, er sammesteds død.
Den Nord-Cimbriske Tilskuer, 1839-03-15
J de fyenske Aviser bekjendtgjør Hr. C. H. Hansen til Kragsberggaard Følgende: "J det Ultimatum, som jeg til Forsvar for mine angrebne Skrifter "Sognepræstens og Bondens gjensidige Forhold og 1ste Part af et Sendebrev til Dr. Biskop Faber, snarest muligt agter at offentliggjøre, skal jeg ikke undlade at gjøre de fornødne Mod bemærkninger med Hensyn til mine Antagonister saavel geistlige som verdslige. - Ligeledes skal Hr. Provst Stockholms Tilretteviisning ikke aldeles blive (Rd. Av.) forglemt."¬
Den Nord-Cimbriske Tilskuer, 1839-03-15
J Anledning af Anmeldelsen fra Rendsborg om, at Man der er betænkt paa at reise Grev Gerhard af Holsteen et Mindemærke, spørger Hr. Ludv. Chr. Müller i Dannevirke: "Er det virkelig mere end et løst Rygte, at Rendsborgerne, efter i et halvt Aartusinde knap at have tænkt paa Grev Geert og mindre nævnet ham, nu med eet ere blevne saa begeistrede for den Mand, de selv kalde "Danskernes uforsonlige Fjende, at de ville reise en Ærestøtte for ham, der overalt hvor der taltes Dansk kun brugte sine store Evner til at gjøre Ulykker, for ham, der styrtede vor Konge i Elændighed og vort Fædreneland i Fordærvelse, Farer Rygtet med Løgn, eller ville Rendsborgerne virkelig minde os om den Tid, da Glückstadterne, der med de øvrige Holstener havde takket Gud for at være Danske, saa længe Rapoleon havde Magt, raabte Hurra, medens de Svenske trak som Fjender ind i Fæstningen, og lære Danmarks Konge og Folk hvad Venskab vi have at vente paa den søndre Bred af Eideren.
Den Nord-Cimbriske Tilskuer, 1839-03-15
Efter Forlydende har Hr. Justitsraad Povelsen, i Sorø tilbudet Sorø Academies Bønder at overlade dem til Foraaret Sædekorn til en fastsat Priis og mod Credit til Mikkelsdag, for at forebygge de skadelige Foraars-Auctioner. Det var ønskeligt, om andre større Godseiere, i hvis Magt det stød, ville efterligne dette Exempel. No. 37 af Bladet "Dannevirke" er lagt under Beslag af Politimesteren i Flensborg, hvor det trykkes. Redactionen erklærer i det følgende No.,at Anledningen dertil er den ubekiendt; men at den allerede har indgivet underdanigst Ansøgning til den slesvig-holsteenske Regjering om beslagets Op(Rd. Av.) hævelse.
Den Nord-Cimbriske Tilskuer, 1839-03-15
Ved Lands Over= samt Hof= og Stadsretten er Fæstehuusmand Rasmus Andersen af Bolmerod, for voldsomt Overfald paa en Veipiqueur, idømt 5 Gange 5 Dages Fængsel paa Vand og Brød.
Den Nord-Cimbriske Tilskuer, 1839-03-15
Med Hensyn til Beretningen om Storeheddinges Raadstue maa bemærkes, at det var Byfogden, hvem Opsynet med Byggeriet var overdraget af Amtmanden, og at det følgelig var ham, dervar uenig med Entrepreneuren. Byfogden har ligeledes faaet Fuldmagt af Amtmanden til at overtage Raadstuen ved en Synsforretning. Uenigheden mellem Byfogden og Entrepreneuren har givet Anledning til, at Sagen er forelagt Amtet, der formodentlig vil lade foretage et Oversyn. Med Bygningen selv har Man i det Hele taget Grund til at være fornøiet, ikke alene for dens ydre Skjønhed, men ogsaa for adskillige nye Jndretninger, som ere blevne trufne derved. Saaledes gaaer der Talerør fra Arresterne til Arrestforvarerens Værelse, saa at han kan høre enhver Lyd fra Fangerne, medens disse Jntet kunne høre fra ham, og Tvangs senge ere anskaffede for stridige Fanger. Jnventariet, mener Man nu, vil ikke beløbe sig til meere end 1,000 Rbd., hvilket skjønnes at være passende.
Den Nord-Cimbriske Tilskuer, 1839-03-15
Under 23 Februar er Organist og Skolelærer, P. J. Peters i Wrium paa Føhr benaadet med Dannebrogsmændenes Hæderstegn. Under 5 Marts d. A. er der meddeelt Cand. juris J. M. Qvistgaard Bevilling til at procedere paa Prøve ved Landsoverretten i Viborg.
Den Nord-Cimbriske Tilskuer, 1839-03-15
Ved Stormfloden er i Fjends, Nørlyngs, Rinds og Salling Herreder Bygningerne ødelagte paa 21 til 24 Gaarde, Huse og Møller, og Skaden paa Virksund Færgegaard anslaaes til 300 Rbd., samt paa Lyby Mølle i Grønning Sogn under Salling Herred til 250 Rbd. Beboerne i Vorde Sogn under Nørlyng Herred og paa Øen Fuur have lidt stort Tab paa Baade, og overalt er der i Viborg, Amt lidt Skade paa Jorder og Enge.
Den Nord-Cimbriske Tilskuer, 1839-03-15
Under det stormfulde Veir i Torsdags Eftermiddags var en Færgebaad, som med 2 Passagerer og 1 Færgefolk fra Aalborg vilde sætte overtil Nørresundby, saa heldig at komme ind i sammendreven Jisqvadder, og maatte i denne farefulde Tilstand tilbringe samfulde 4 Timer, inden det lykkedes Værten i Færgehuset, Hr. Jensen, tilligemed nogle flere Menneskevenner, at redde dem, ved med megen Anstrængelse at faae en Trosse ud, til Kaagen og derved komme i saadan Forbindelse, med den, at Man ved Hielp af en liden Pram kunde hale Mand for Mand iland, igjennem Jisstumper og Qvadder. Den ene af Passagererne, en Matros fra Thisted, havde imidlertid faaet Koldbrand i Fingrene. (Aalb. Av.)
Den Nord-Cimbriske Tilskuer, 1839-03-15
Befordringer og Afgang. Under det danske Cancellie: Under 23 Februar er Præsten ved Valløe Stift F. B. Tauber beskikket til Sognepræst for Eibye og Dalbye Menigheder i Sjælland.
Den Nord-Cimbriske Tilskuer, 1839-03-15
Den 26 Februar Borgermester og Byfoged samt By og Raastueskriver i Holbek, Justitsraad J. A. Lynge, til Herredsfoged og Skriver i Meerløse og Tudse Herreder, samt Birkedommer og Skriver ved Tølløse og Frydendahl Birker.
Den Nord-Cimbriske Tilskuer, 1839-03-15
Under Admiralitets- og Commissariats-Colleget: Den 23 Februar er Justitsraad og Høiesteretsadvocat P. S. H. L. Salicath udnævnt til Søekrigsprocureur.
Den Nord-Cimbriske Tilskuer, 1839-03-15
AVERTISSEMENTS. Paa Klitmøller Strand er inddrevet en Planke, som hører til Speilet af et Skib, hvorpaa findes malet med hvide Bogstaver: "LOVISE AMALIE von STETTIN 1833," dette bliver herved bekjendtgjort for Rhedere og Assurandeurer. Denne Annonce ønsker Amtet gratis optaget saavel i Provindsialaviserne, som i Statstidenden. Thisted Amthuus, den 9de Marts 1839. Faye.
Den Nord-Cimbriske Tilskuer, 1839-03-15
Onsdagen den 3die April førstkommende om Formiddagen Kl. 10, bliver paa Tingstedet i Kjettrup Sogn efter Foranstaltning af den Kongelige Generalpostdirection, afholdt offentlig Licitation over Opførelsen af en Færgebroe ved Fæ gesund med en Længde af 250 Alen, samt en Vase fra Broen til Landeveien med en Længde, af 450 Alen, Alt efter de Conditioner, som paa Licitationsstedet bekjendtgjøres, og forinden ere til Eftersyn her paa Contoiret. Han-Herredernes Contoir paa Skjerpinggaard den 13de Marts 1839. C. W. Qvistgaard.
Den Nord-Cimbriske Tilskuer, 1839-03-15
Hauge= og Blomsterfrøe, nylig hjemkomne, er i dette Foraar friske og gode at bekomme hos Undertegnede til billige Priser. Thisted i Marts 1839. J. Schutten.
Den Nord-Cimbriske Tilskuer, 1839-03-15
Ved Fartens Aabning afgaaer Skipper. J. Fischer herfra til Kjøbenhavn og medtager smand Fragtgods og Passagerer.
Den Nord-Cimbriske Tilskuer, 1839-03-17
No. 33. Ao. 1839. THISTII Kongelig allernaadigst privilegerede. og Avertissementstidende, Amtvavis. eller: Den nordcimbriske Tilskuer. Forsendes med Brevposten overalt i Danmark og Hertugdømmene. Søndagen den 17de Marts. Redigeres, trykkes og udgives i Thisted af J. S. Lund.
Den Nord-Cimbriske Tilskuer, 1839-03-17
Politiske Nyheder. Frankerig. En vigtig Omstændighed, der kan have uberegnelige Følger for de nærværende europæiske Anliggender, er hvad der meldes fra Paris under 7de Marts, at Valgene til det franske Deputeredeskammer ikke synes at ville falde udi Faveur af det nærværende franske Ministerium men 220 Valg hørte til Oppositionspartiet, og kun 202 til det ministerielle Partie. Ministeriet skal ogsaa allerede en Masse have villet tage sin Dimission, som dog ikke er bleven modtaget, da Kongen skal kun i Nødstilfælde ville indlade sig derpaa. Der tales om at Marskalk Soult, eller Hr. Thiers skulle overdrages at danne et nyt Cabinet. Den 6te Marts om Aftenen var Marskalken kaldet til Tuillerierne i denne Anledning, og Sammenkomsten skal have ledet til et Resultat.
Den Nord-Cimbriske Tilskuer, 1839-03-17
Den 7de Marts heed det i Paris, at Kongen blot ønskede at beholde Ministrene til de kunne fremstaae for det nye Kammer, men de vedblive at fordre deres Afskeed.
Den Nord-Cimbriske Tilskuer, 1839-03-17
Belgien. Fra Brussel skrives under 8de Marts: "Sandsynligviis i Følge Efterretninger fra Frankerig, hvor man kunne vente en ministeriel Forandring, ere i Belgien Afvæbningen og Hjempermitteringerne igjen pludselig indstillede, befalingshaverne for det 17de og 21de Reserveregiment have erholdt Contraordre; og Leiren i Beverlov, som allerede tildeels var afbrudt, skal paa Nye besættes af den første Division, og den active Hær skal forblive paa Krigsfod, som for et Par Maaneder siden; fra troværdige Kilder berettes der ogsaa, at den bekjendte Hr. Dumortier i Kammerets Forsamling i Morgen vil paa Grund af det tilsyneladende Udfald af de franske Valg, indlevere et Forslag om Kammernes Prorogation. Det synes som om man med Villie gjør Discussionen i Kammerne om Tractatens Antagelse eller Jkke=Antagelse saa lang og vidtløftig som muelig, for at see Resultatet af de franske Valg, thi af et constitutionelt og liberalere fransk Ministerium venter man en forandret Politik med Hensyn til Belgien.
Den Nord-Cimbriske Tilskuer, 1839-03-17
Spanien. Jntet er herligere end at see en feig Tyran overlistet ved en endnu Større, saaledes har Carlistanføreren Maroto seiret over Don Carlos, og foreskrevet ham bydende sine Betingelser; denne har saaledes maattet afskedige sit Ministerium, og de afgangne Ministre ere forviste til Frankerig. Prætendenten har maattet udstæde en nye Proclamation, hvori han roser Marotos Troskab, og beklager de af Maroto med Rette Henrettedes Skjebne, og det hedder nu, at det Hele har været en Sammensværgelse for at dethronisere Don Carlos og sætte Den Sebastian, paa Thronen. "Men Sandheden er, at man havde ladet Maroto handle uden bestemte Ordres, for efter beviist Tjeneste at ødelægge ham; dog Maroto gjennemskuede og tilintetgjorde denne djævelske Plan, og kom Don Carlos i Forkjøbet; denne befinder sig nu fuldkommen annulleret og lider en retfærdig Straf for hans hyklerigske Grusomhed mod hans Offere og hans Troløshed mod Værktøiet for hans hemmelige Planer. Flere Henrettelser have fundet Sted; Brigaderen Amarillas er skudt og Balmaseda (Marotos Fiende) dømt til Døden. Det engelske Blad Courier siger, at de sidste Slagterier i Estella, hvori Don Carlos's og den Tigerindes Andeel, der er forbunden med ham, ikke lader sig betvivle, i det mindste vil have den Nytte, at Preussen og Østerrig vil slaae Haanden af dette ryggesløse Blodmenneske, der uden deres Understyttelse, for lang Tid siden, ville være laget ud af Landet.
Den Nord-Cimbriske Tilskuer, 1839-03-17
Engeland. Overhusets Forsamling den 7 Marts vandt Jnteresse derved, at Hertugen af Wellington, Engelands største Hærfærer og første Sagkyndige optraadte og erklærede at Engelands nærværende Krigsetat var aldeles utilstrækkelig, da Storbrittanien førte en Krig i Nordamerica, og en anden uhyre kostbar i Asien, og Landet var udsat for alle Krigens Farer, uden en Reserve=Armee. Han synes ogsaa at hele den nuværende brittiske Krigsmagt burde alene anvendes i den nærværende Krig. Man erindre i denne Anledning en af Hertugens foregaaende Yttringer: "En stor Magt maae ikke føre en lang lille Krig." Fra Canada meldes, at en nye Grændse=Bande paa flere hundrede Mand organiserer sig paa Grændsen af Overcanada, for at gjøre et Jndfald i Canada. - De indianske Stammer i Republiken Guatemala havde gjort Jndfald i Republikkens Gebet, og truede Jalappa; de Beleirede der droge nu ud mod dem; men bleve slaaede tilbage med stort Tab, hvorpaa Jndianerne indtoge Staden og nedskjød koldblodig alle de Fangne, nogle Fruentimmer, som de ansaae for Spioner mishandlede de grusom og jagede dem nøgne til Guatemala; men Beboerne af denne Stad forbittrede over disse Grusomheder, samlede sig 800 Md. i Tallet under General Salazer, og overfaldt om Natten Villaneuva, hvortil Jndianerne havde trukket sig tilbage og anrettede et skrækkeligt Blodbad blandt dem, kun faa Jndianere undkom, og meere end 500 Liig fandtes paa Torvet. Overanføreren Carera undkom; men hans Gemalinde blev taget til Fange.
Den Nord-Cimbriske Tilskuer, 1839-03-17
Indenlandsk. I Kjøbenhavnsposten" gjøres opmærksom paa en besynderlig Uforholdsmæssighed i Pensioneringen af forskjellige Enker af ringe Stand. En Enke efter en Underkanoner ved Holmen (en Underkanoners Stilling kommer imellem Underofficeerens og den simple Mands) faaer i aarlig Pension 25 Rbd.; en Landsby=Skolelærers Enke derimod kun 1 1/3 Skpr. Rug, 4 1/2 Skpr. Byg in natura og 1 Td. 7 Skpr. Byg efter Capitelstaxt, eller ialt 2 Tdr. 5 Skpr. Korn, der, beregnet til 3 Rbd. 3 F. for Tønden, udgjør 9 Rbd. 1 s. 2 sk.; altsaa meget mindre end det Halve UnderkanonerEnkens. Hvorvidt denne sidste tillige har frit Huus eller Kost, vides ikke; men Skolelærer-Enken har ikke Mere til Bolig, Klæder, Fode a. til sig og sine uopdragne Børn, end hine 9 Rbd. 1 F. 2 s.; thi Skoleanordningens 64de §. tilsiger kun en foreløbig Foranstaltning, for at Enken ikke ved Udflytningen af Skole bygningen skal blive huusvild.
Den Nord-Cimbriske Tilskuer, 1839-03-17
Familien paa Helholm er vist endnu i Manges Erindring fra den Smuglersag som i Aaret 1837 blev anlagt imod den, og som vakte ualmindelig Deeltagelse, Ved Underretsdommen vare Mand, Kone og Brodersøn, dømte for Meeneed. Men Overretten hjemviste Sagen, til ny Paakiendelse i Underretten. Jmidlertid var Underdommeren, som havde paadømt den, bleven befordret til et større Embede. Hans Efterfølger (Cancellieraad Topsøe) har optaget nye Forhør og derefter paakiendt Sagen. Oldingen, Møller og Dannebrogsmand Niels Larsen (Eier af det lille Helholm) og hans Ægtefælle, ere frifundne; Brodersønnen frifunden for videre Tiltale. (Ab. Av.)
Den Nord-Cimbriske Tilskuer, 1839-03-17
Nu er Sagen for i Overretten.
Den Nord-Cimbriske Tilskuer, 1839-03-17
Ved at sammenlægge de af Collegialtidenden, anførte Summer af den allerede taxerede Skade, som Vandfloden har anrettet, faaer man et Beløb ud af over 150,000 Rbd. Regner man hertil - hedder det i Randers Avis - de endnu manglede Angivelser fra det overordentlig medtagne, Thisted Amt og der paa Sædemarker og Enge anrettede Ødelæggelse, hvis Omfang vanskelig lader sig bedømme; saa naaer man, vistnok uden Overdrivelse, et totalt Skadebeløb af idetmindste to Tønder Guld, uden dertil endnu at regne at de stakkels Mennesker herefter hvert Aar kunne være udsatte for en lignende Katastrophe, og at der, om de endog, ved med stor Bekostning at henflytte deres Bygninger til høier liggende Steder, kunne sikkre sig selv og deres Kreaturer, alligevel dog intet Middel levnes dem til at beskytte deres Marker for en Gjentagelse af det graadige Havs Hjemsøgelse. Og endda hører man ymte om, at Skaden ikke er nær saa betydelig, som den er udraabt til, og at de Vandlidte ville faae langt Meer i Erstatning, end deres Tab er!" – "Nei - vedbliver nævnte Blad vi behøve sikkerligen ikke at frygte for at gjøre for Meget; thi selv om der ved Collecten og de forskjellige private Bidrag indkom et hundrede tusinde Rigsbankdaler, vilde vore skadelidte Landsmænds Tab dog neppe nok derved endnu være halv erstattet. Derfor lader os ikke lægge Hænderne i Skjødet; men med forenede Kræfter stræbe at lindre den haarde Skjæbne, som midt under Vinters Hjerte ramte dem og tildeels jog dem fra Huus og Hjem, medens vi andre sadde trygge inden lune Vægge!!"(Aalb. Av)
Den Nord-Cimbriske Tilskuer, 1839-03-17
I Jyllandsposten" har St. St. Blicher indrykket, en Artikkel, hvori han beretter, at der i Randers allerede er tænkt paa en Plads, hvor den paatænkte Thorvaldsenske Niels Ebbesens Statue skal staae. "Vorder denne Nationalsag - siger Digteren - meer end et blot fromt Ønske, da torde jeg til dens Fuldendelse foreslaa Følgende: 1) Støtten burde til Jevnshold være bedækket med et stærkt Træhylster, deels til Beskyttelse for Veirets idelige Paavirkning, deels for at skærpe Jnd trykket af dens Beskuelse. Denne maatte da blottes paa Høitidsdagen, paa Kongefødselsdage, Aarsdagen af vigtige og glædelige fædrelandske Begivenheder, som: Grev Geerts Dødsdag, 28 Mai og fl., og det med Musik og Sang. 2) Fodstykket maatte prydes med Sindbilleder og Jndskrifter; og hvad de sidste angaaer, vilde jeg foreslaae: Først og fornemmelig Slutningsverset af den gamle Kjæmpevise. Hav Tak, Du gode Niels Ebbesen! Du varst en dansker Helt, Saa gjerne havde Du Dit Fædreneland, Ved fremmede Giæster skjelt.
Den Nord-Cimbriske Tilskuer, 1839-03-17
Under Efterretninger fra Langeland fortælles blandt mere i Nordisk Kirketidende", at Processen imod Smeden Anders Madsen Hansen i Simmerbølle, fordi han havde erklæret Skolelærer Fich, paa Grund af at han lærte i Skolen, at der var ingen Diævel og intet Helvede til uden Menneskets egne onde Tilbøiligheder m.m., for en Sjælemorder, som viste Børnene Veien til Helvede, endte med, at han blev idømt en Mulkt af Rbd., skjøndt Man havde truet ham med, at han skulde blive til Tre-Marks=Mand. Jblandt de af Skolelæreren fremlagte Attester hedder det i den fra hans Præst Hr. J. C. Wind: "at han altid har fundet hans Underviisning sand christlig og overeensstemmende med de anordnede Religions=Lærebøger, Luthers Catechismus, Lærebogen, Thonboes bibelske Historie og den hellige Skrift. Til Sagens Følger anføres, at flere Forældre have taget deres Børn ud af Skolen og tænke paa at antage en stroende" Seminarist til at undervise dem hjemme.
Den Nord-Cimbriske Tilskuer, 1839-03-17
Der tilføies endvidere, at de gudelige Forsamlinger udbrede sig mere og meere paa Langeland, og Fyenboerne betragte nu Christendommen for grundfæstet der(!). Der er stærke Folk paa Langeland skriver Een af Fyenboerne – som jeg troer ikke forsage saa let i Striden; Nogle af dem begynde ogsaa at tale Ordet med Liv og Kraft, saa det er med Herrens Hielp ikke muligt, at Diævelen kan jage Christus fra Langeland, om han endog kunde jage Fyenboerne derfra." Som et Beviis paa, at Man synes opsat paa at berøve de Troende hvad de har, og meere end de har, for de gudelige Forsamlinger, der nu holdes paa Øen, fortælles, hvorledes ved en den 12 Februar d. A. afsagt Dom 12 navngivne Deeltagere ere tilpligtede at betale i Mul ter fra 50 til 2 Rbd., i Alt en Sum af 242 Rbd. Sølv, hvorved gjøres den Anvendelse af 1 Sam. 3, 12 Herrens Ord var dyrt i de samme Dage, at det samme kan siges om vore; thi det er unægtelig dyrt, naar en fattig Mand skal betale 50 Rbd. for at have formanet sine Medborgere, saa inderligt og hjerteligt som han kunde, til at frygte Gud og ære Kongen." – (Ja det kunde ei alene kaldes dyrt, men oprørende. Jøvrigt er det rene Ord for Penge, som ingen Forklaring be(Hr. Av.) høve.)